கேள்வி: சோடியம் கார்பனேட்டு - பயன்பாடு என்பது என்ன?
பதில்: * கண்ணாடி, காகிதம், ரேயான் இழை, சோப்புகல், அழுக்கு நீக்கிகள் போன்றவற்றை தயாரிக்க சோடியம் கார்பனேட்டு பயன்படுகிறது. கண்ணாடி உற்பத்தியில் சிலிக்காவின் உருகு நிலையைக் குறைக்க சோடியம் கார்பனேட்டு பயன்படுத்தப்படுகின்றது. * தண்ணீரை மென்னீராக்கவும் இதைப் பயன்படுத்துகின்றனர். கடின நீரில் இருக்கும் கால்சியம் மக்னீசியம் போன்ற உப்புகளை இது வீழ்படிவாக்குகிறது. * இ500 என்ற பெயருடன் உணவு சேர்க்கை பொருளாக சோடியம் கார்பனேட்டை பயன்படுத்துகின்றனர் இது உணவின் அமிலத்தன்மையை முறைப்படுத்துகிறது. * குளிர்பான தூள்கள் தயாரிப்பில் சோடியம் கார்பனேட்டு பயன்படுத்தப்படுகிறது. * சீனாவில் கடும் காரத்திற்குப் பதிலாக இதைப் பயன்படுத்துகின்றனர். * செங்கல் சூலைகளில் இது ஈரமாக்கும் முகவராக பயன்படுத்தப்படுகிறது. * பற்பசைகளில் நுரைக்கும் முகவராக இதைப் பயன்படுத்துகின்றனர்.
கேள்வி: சோடியம் கார்பனேட்டு - சால்வே முறை பற்றி நீங்கள் என்ன அறிந்துள்ளீர்கள்?
பதில்: File:sodium carbonate645.png 1861 ஆம் ஆண்டில் பெல்சியம் நாட்டைச் சேர்ந்த தொழிற்சாலை வேதியியலாளர் எர்னசுட்டு சால்வே சோடியம் கார்பனேட்டு தயாரிக்கும் ஒரு முறையை உருவாக்கினார். இம்முறையில் அமோனியாவைப் பயன்படுத்தி சோடியம் குளோரைடை சோடியம் கார்பனேட்டாக மாற்ற முயன்றார். சால்வே செயல்முறை ஓர் உள்ளீடற்ற கோபுரத்தில் நிகழ்கிறது. கோபுரத்தின் அடியில் சுண்ணாம்புக் கல் எனப்படும் கால்சியம் கார்பனேட்டு சூடுபடுத்தப்படுகிறது. கார்பன் டை ஆக்சைடு வெளியேறுகிறது. :கால்சியம் கார்பனேட்டு → கால்சியம் ஆக்சைடு + கார்பனீராக்சைடு கோபுரத்தின் உச்சியில் அடர்த்தியான சோடியம் குளோரைடு மற்றும் அமோனியா கரைசல் கோபுரத்தினுள் செலுத்தப்படுகிறது. கார்பன் டை ஆக்சைடு குமிழ்கள் வெளியேறும் போது இக்கரைசல் வழியாக வெளியேறுகிறது. இதனால் சோடியம் பைகார்பனேட்டு வீழ்படிவாகிறது. : :சோடியம் குளோரைடு + அமோனியா + கார்பனீராக்சைடு + நீர் → சோடியம் பைகார்பனேட்டு + அமோனியம் குளோரைடு சோடியம் பை கார்பனேட்டு சூடுபடுத்தப்பட்டு அது சோடியம் கார்பனேட்டு, நீர், கார்பன் டை ஆக்சைடாக மாறுகிறது. :2 சோடியம் பைகார்பனேட்டு → Na2CO3 + நீர் + கார்பனீராக்சைடு அதே சமயத்தில் உடன் விளைபொருளான அமோனியம் குளோரைடிலிருந்து அமோனியா மறு உருவாக்கம் மூலம் உருவாக்கப்படுகிறது. :கால்சியம் ஆக்சைடு + நீர் → கால்சியம் ஐதராக்சைடு :கால்சியம் ஐதராக்சைடு + 2 அமோனியம் குளோரைடு → கால்சியம் குளோரைடு + 2 அமோனியா + 2 நீர்
கேள்வி: சோடியம் கார்பனேட்டு - லெப்லாங்கு முறை குறித்து விரிவாக சொல்லுங்கள்.
பதில்: இம்முறை 1791 ஆம் ஆண்டு பிரான்சு நாட்டைச் சேர்ந்த நிக்கோலசு லெப்லாங்கு என்பவரால் கண்டுபிடிக்கப்பட்டு காப்புரிமை பெறப்பட்டது. இம்முறையில் சோடியம் குளோரைடு, கந்தக அமிலம், கால்சியம் கார்பனேட்டு முதலியன பயன்படுத்தப்பட்டன. முதலில் சோடியம் குளோரைடு கந்தக அமிலத்துடன் சேர்க்கப்பட்டு கொதிக்க வைக்கப்படுகிறது. சோடியம் சல்பேட்டும் ஐதரசன் குளோரைடு வாயுவும் உருவாகின்றன. :2 சோடியம் குளோரைடு + சல்பூரிக் அமிலம் → சோடியம் சல்பேட்டு + 2 ஐதரோகுளோரிக் காடி பின்னர் சோடியம் சல்பேட்டுடன் கால்சியம் கார்பனேட்டு, நிலக்கரி முதலியவை கலக்கப்பட்டு சூடாக்கப்படுகிரது. கால்சியம் சல்பைடும் கார்பன் டை ஆக்சைடும் உருவாகின்றன. :சோடியம் சல்பேட்டு + கால்சியம் கார்பனேட்டு + 2 கரிமம் → Na2CO3 + 2 கார்பனீராக்சைடு + கால்சியம் சல்பைடு சாம்பல் மற்றும் தண்ணிருடன் சோடியம் கார்பனேட்டு பிரித்தெடுக்கப்படுகிறது. பின்னர் தண்ணீர் ஆவியாக்கப்பட்டு நீக்கப்படுகிறது. 1880 களின் பிற்பகுதிவரை இத்தயாரிப்பு முறையிலேயே சோடியம் கார்பனேட்டு தயாரிக்கப்பட்டது. லெப்லாங்கு முறையில் உற்பத்தியாகும் ஐதரோ குளோரிக் அமிலமும் உடன் விளைபொருளாக கிடைக்கும் கால்சியம் சல்பைடும் சுற்றுச் சூழல் மாசாவதற்கு காரணமாக இருக்கின்றன.
கேள்வி: சோடியம் கார்பனேட்டு - அவ்வு தீபாங்கு செயல்முறை என்பது என்ன?
பதில்: இம்முறை 1930ஆம் ஆண்டு சீனாவைச் சேர்ந்த அவ்வு தீபாங்கு என்பவரால் கண்டுபிடிக்கப்பட்டது. உடன் விளைபொருளாகக் கிடைக்கும் கார்பன் டை ஆக்சைடை நிறைவுற்ற சோடியம் குளோரைடு மற்றும் அமோனியா கரைசலின் வழியாகச் செலுத்துவதால் சோடியம் பை கார்பனேட்டு உருவாகிறது. :மெத்தேன் + 2நீர் → கார்பனீராக்சைடு + 4நீரியம் :3நீரியம் + நைட்ரசன் → 2அமோனியா :அமோனியா + கார்பனீராக்சைடு + நீர் → ammonium bicarbonate :ammonium bicarbonate + சோடியம் குளோரைடு → அமோனியம் குளோரைடு + சோடியம் பைகார்பனேட்டு பின்னர் சால்வே முறையின் கடைசி படிநிலை போல சோடியம் பை கார்பனேட்டு வீழ்படிவாக சேகரிக்கப்பட்டு அதிலிருந்து தூய்மையான சோடியம் கார்பனேட்டு தயாரிக்கப்படுகிறது.